La Casa de la Joventut de Sagunt inaugura un aula de salut i una zona amb tatami
13 de juliol 2017

![](/media/3mpbwn55/79-img_3825.jpg)  
  
  

La Casa de la Joventut de Sagunt té des de hui un aula de salut per realitzar classes d'activitat física i una zona amb tatami per practicar judo i activitats esportives que requerisquen este equipament.

Fins ara l'àrea d'Activitat Física i Salut de la regidoria d'Esports realitzava les seues activitats en la pista de l'edifici, la qual cosa suposava un espai massa gran i en el qual els usuaris i usuàries patien fred a l'hivern i calor a l'estiu. A més, limitava la possibilitat d'ampliar els grups d'activitats, perquè havien de compartir la pista amb els clubs d'esports.

 ![](/media/tfrmc4ia/79-img_3832.jpg)

Estes reformes permetran ampliar els grups de persones majors, amb molta demanda, programar més activitats a les vesprades i oferir un servei de major qualitat. El regidor d'Esports, Miguel Chover, ha declarat que este era **“un dels grans reptes de la regidoria d'Esports, portar al nucli de Sagunt un àrea de salut”**. Amb estes noves instal·lacions la delegació d'Esports de l'Ajuntament de Sagunt dóna **“un servei a molts usuaris tant jóvens com majors de la nostra població, i per tant és un nou dia de satisfacció en esta política que portem de rehabilitar i adequar les instal·lacions esportives donant la major qualitat possible”**.

 ![](/media/k5wnlc0d/79-img_3830.jpg)

L'import d’estes obres ha sigut de 38.602 € (IVA inclòs) i han sigut realitzades per l'empresa Novarse Construcciones, S.L. per encàrrec municipal.  

*   [](http://www.facebook.com/sharer.php?u=https://aytosagunto.es/va/actualitat/la-casa-de-la-joventut-de-sagunt-inaugura-un-aula-de-salut-i-una-zona-amb-tatami/ "Facebook")
*   [](http://twitter.com/share?url=https://aytosagunto.es/va/actualitat/la-casa-de-la-joventut-de-sagunt-inaugura-un-aula-de-salut-i-una-zona-amb-tatami/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-de-la-joventut-de-sagunt-inaugura-un-aula-de-salut-i-una-zona-amb-tatami/ "Linked In")
*   [](mailto:?body=https://aytosagunto.es/va/actualitat/la-casa-de-la-joventut-de-sagunt-inaugura-un-aula-de-salut-i-una-zona-amb-tatami/)